సయ్యద్ సజ్జాద్

సయ్యద్ సజ్జాద్ తెలంగాణ రాష్ట్రానికి చెందిన రాజకీయ నాయకుడు. ఆయన ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున రెండుసార్లు  కార్వాన్ & ఆసిఫ్‌నగర్ నియోజకవర్గాల నుండి ఎమ్మెల్యేగా ఎన్నికయ్యాడు.
రాజకీయ జీవితం
సయ్యద్ సజ్జాద్ ఎంఐఎం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989లో జరిగిన ఆంధ్రప్రదేశ్ శాసనసభ ఎన్నికలలో ఆసిఫ్‌నగర్ శాసనసభ నియోజకవర్గం నుండి ఎంఐఎం అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి దానం నాగేందర్ పై 8735 ఓట్ల మెజారిటీతో గెలిచి మొదటిసారి ఎమ్మెల్యేగా ఎన్నికయ్యాడు. ఆయన 1994 శాసనసభ ఎన్నికలలో కార్వాన్ నియోజకవర్గం నుండి ఎంఐఎం అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బద్దం బాల్‌రెడ్డి చేతిలో 13,293 ఓట్ల తేడాతో ఓడిపోయాడు.

సయ్యద్ సజ్జాద్ 1999లో జరిగిన ఆంధ్రప్రదేశ్ శాసనసభ ఎన్నికలలో కార్వాన్ నియోజకవర్గం నుండి ఎంఐఎం అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బద్దం బాల్‌రెడ్డిపై 13,542 ఓట్ల మెజారిటీతో గెలిచి రెండవసారి ఎమ్మెల్యేగా ఎన్నికయ్యాడు.

మరణం
సయ్యద్ సజ్జాద్ డయాబెటిస్ సంబంధిత సమస్యలతో బాధపడుతూ 2003 జూన్ 2న హైదరాబాదు, బజార్‌ఘాట్‌లోని తన నివాసంలో గుండెపోటుతో మరణించాడు. ఆయనకు భార్య, ముగ్గురు కుమార్తెలు & ముగ్గురు కుమారులు ఉన్నారు. 
మూలాలు

వర్గం:తెలంగాణ రాజకీయ నాయకులు
వర్గం:హైదరాబాదు జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (1989)
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు